**บทที่ 5**

**สรุปผลการวิจัย อภิปรายผล และข้อเสนอแนะ**

ในการศึกษาวิจัยโครงงานครั้งนี้ เพื่อพัฒนาระบบประเมินนักศึกษาฝึกประสบการณ์วิชาชีพ สาขาวิชาเทคโนโลยีสารสนเทศ มหาวิทยาลัยราชภัฏมหาสารคาม ตลอดถึงประเมินคุณภาพของระบบที่พัฒนาขึ้น และประเมินความพึงพอใจของผู้ใช้ที่มีต่อระบบประเมินนักศึกษาฝึกประสบการณ์วิชาชีพ สาขาวิชาเทคโนโลยีสารสนเทศ มหาวิทยาลัยราชภัฏมหาสารคาม ซึ่งหลังจากที่ผู้วิจัยได้ดำเนินการเสร็จสิ้นกระบวนการต่างๆ แล้ว ได้ข้อสรุปจากการวิจัย นำเสนอตามลำดับหัวข้อ ดังนี้

1. สรุปผลการวิจัย

2. อภิปรายผลการวิจัย

3. ข้อเสนอแนะ

**สรุปผลการวิจัย**

จากการวิจัยสรุปผลได้ดังนี้

1. ผลการพัฒนาระบบประเมินนักศึกษาฝึกประสบการณ์วิชาชีพ สาขาวิชาเทคโนโลยีสารสนเทศ มหาวิทยาลัยราชภัฏมหาสารคาม ประกอบด้วยเมนูการใช้งาน คือ ระบบจัดการข้อมูลสมาชิก ระบบสร้างแบบประเมิน ระบบประเมินการฝึกประสบการณ์วิชาชีพ ระบบรายงานการฝึกประสบการณ์วิชาชีพ สามารถนำไปใช้งานได้จริง

2. คุณภาพระบบประเมินนักศึกษาฝึกประสบการณ์วิชาชีพ สาขาวิชาเทคโนโลยีสารสนเทศ มหาวิทยาลัยราชภัฏมหาสารคาม ที่ผู้ศึกษาได้พัฒนาขึ้น ผู้เชี่ยวชาญประเมินคุณภาพโดยรวมอยู่ในระดับดี (= 4.49, S.D.= 0.59)

3. การประเมินความพึงพอใจของกลุ่มตัวอย่างมีความพอใจโดยรวมต่อระบบประเมินนักศึกษาฝึกประสบการณ์วิชาชีพ สาขาวิชาเทคโนโลยีสารสนเทศ มหาวิทยาลัยราชภัฏมหาสารคาม อยู่ในระดับความพึงพอใจมาก (= 4.50, S.D. = 0.59)

**อภิปรายผลการวิจัย**

การพัฒนาระบบประเมินนักศึกษาฝึกประสบการณ์วิชาชีพ สาขาวิชาเทคโนโลยีสารสนเทศ มหาวิทยาลัยราชภัฏมหาสารคาม เมื่อนำไปทดลองแล้วพบประเด็นที่ควรนำมาอภิปรายผลการวิจัย ดังนี้

1. การพัฒนาระบบประเมินนักศึกษาฝึกประสบการณ์วิชาชีพ สาขาวิชาเทคโนโลยีสารสนเทศ มหาวิทยาลัยราชภัฏมหาสารคาม สามารถนำไปใช้งานได้จริง เนื่องมาจากในกระบวนการพัฒนาระบบ ผู้ศึกษาได้ใช้กระบวนการตาม SDLC 5 ขั้นตอน ซึ่งในกระบวนการดังกล่าว ผู้วิจัยได้นำข้อมูลที่ได้ทำการพัฒนา ไปปรึกษาอาจารย์ที่ปรึกษา ในกระบวนการในการพัฒนา ได้นำระบบไปให้ผู้เชี่ยวชาญที่มีความชำนาญในระบบงาน ประเมินระบบจึงทำให้ได้ข้อมูลออกมา สามารถใช้งานได้จริง

2. การประเมินคุณภาพของระบบมีผลการประเมินรวมอยู่ในระดับดี (= 4.49, S.D.= 0.59) ที่ผลการวิจัยเป็นเช่นนี้ เนื่องมาจากการพัฒนาระบบทุกขั้นตอนผ่านอาจารย์ที่ปรึกษา ตรวจสอบความถูกต้อง และปรับปรุงแก้ไข แล้วนำระบบที่พัฒนาขึ้นไปให้ผู้เชี่ยวชาญ จำนวน 3 ท่าน ตรวจสอบความถูกต้อง จากนั้นทำการปรับปรุงแก้ไขตามที่ได้รับคำแนะนำ

3. การประเมินความพึงพอใจของกลุ่มตัวอย่าง มีผลการประเมินอยู่ในระดับความพอใจมาก (= 4.50, S.D. = 0.59) เนื่องจากผู้วิจัยได้ทำการทดลองระบบประเมินนักศึกษาฝึกประสบการณ์วิชาชีพ กับกลุ่มตัวอย่าง โดยมีคู่มือการใช้ระบบแจกให้กลุ่มตัวอย่างก่อนการทดลองใช้ระบบ เพื่อประเมินความพึงพอใจ

**ข้อเสนอแนะ**

**ข้อเสนอแนะในการนำผลการวิจัยไปใช้งาน**

การใช้ระบบประเมินนักศึกษาฝึกประสบการณ์วิชาชีพ สาขาวิชาเทคโนโลยีสารสนเทศ มหาวิทยาลัยราชภัฏมหาสารคาม ควรใช้สเปคคอมพิวเตอร์ตรงกับที่กำหนดไว้ เพื่อให้ระบบงานสามารถทำงานได้ดี

**ข้อเสนอแนะในการทำวิจัยครั้งต่อไป**

ในการทำการวิจัยครั้งต่อไปควรจะมีการพัฒนาระบบให้เพิ่มผู้ใช้งานเป็น 3 ส่วน โดยเพิ่มอาจารย์นิเทศเพื่อทำการประเมินนักศึกษาให้ครบร้อยคะแนนเต็ม